বুয়েটের ক্লাস শুরু হয়েছে ঠিক এক সপ্তাহ হল । সেই কারণে ঢাকায় - যদিও এখনও থাকার কোন স্থায়ী ব্যবস্থা হয়নি । প্রথমদিন ( দিনটা ছিল ২২ তারিখ ) মহাউদ্যমে ক্লাস করলাম , বিকালে অডিটরিয়ামে গেলাম অরিয়েন্টেশন প্রোগ্রামে যোগ দেবার জন্য । শেষে চ্যন্সেলর স্যারের  বক্তৃতা চলছে - মজার মজার সব কথা বলছেন , আর স্টুডেন্টরা আনন্দে নানা শব্দ করছে । হঠাৎ আমার পাশে বসে থাকা বন্ধুর ফোনে একটা কল এলো আরেক বন্ধু সুমনের কাছ থেকে - খবরটা ছিল  রাজুর বাবা আর নেই ! । এই সেদিনও দেখে এসেছি রাস্তায় হাটাহাটি করছেন । বয়স ৪৫ এর কাছাকাছি হলেও দেখে বোঝার উপায়ই নেই - আর সেই মানুষটা কিনা এমন দুম করে মারা গেলেন ! রাজুকে শান্তনাটুকুও দিতে পারিনি । রাজু নাহয় মেনে নিল বাস্তবতা কিন্তু তার সিক্সে পড়া ছোট ভাইটা কিভাবে মানবে যে তার বাবা আর আসবেন না ? রাজু তোমাকে শান্তনা দিতে পারিনি - তবে এটুকু বলছি   বন্ধু তোমার পাশে থাকবো  ।    ২৪ তারিখ বেলা ৫ টা , বন্ধুর মেসে ( যেখানে উঠেছি এখন ) পৌছলাম । আম্মার অনেকগুলো মিসকল দেখে ভয়ে সাথে সাথে কল ঘুরালাম - আম্মা জানালেন আমার এক দাদী আর নেই ! বহুদিন ক্যান্সারের সাথে লড়ে শেষপর্যন্ত বিদায় বললেন । ফুফুর বাড়িতে আর মনে হয় যাওয়া তেমন হবে না … কেউ নাই , আমি কার কাছে যাবো ?